**ΕΠΙΧΕΙΡΗΣΙΑΚΟ ΠΡΟΓΡΑΜΜΑ:** Μεταρρύθμιση Δημόσιου Τομέα 2014-2020

**ΤΙΤΛΟΣ ΠΡΑΞΗΣ:**Ηλεκτρονική Εφαρμογή - Ηλεκτρονική Στοχοθεσία

**ΚΩΔΙΚΟΣ MIS:** 5000930

**ΠΡΟΫΠΟΛΟΓΙΣΜΟΣ ΠΡΑΞΗΣ:** 153.202,00 €συμπεριλαμβανομένου ΦΠΑ 24 %

**ΔΙΑΡΚΕΙΑ ΠΡΑΞΗΣ:** 24 μήνες

**ΤΙΤΛΟΣ ΥΠΟΕΡΓΟΥ:** ΕΦΑΡΜΟΓΗ ΚΑΙ ΑΝΑΠΤΥΞΗ ΗΛΕΚΤΡΟΝΙΚΗΣ ΕΦΑΡΜΟΓΗΣ «ΗΛΕΚΤΡΟΝΙΚΗ ΣΤΟΧΟΘΕΣΙΑ»

Τη Δευτέρα **15 Οκτωβρίου 2018** υπεγράφη Σύμβαση μεταξύ του Υπουργείου Διοικητικής Ανασυγκρότησης και του Αναδόχου (ένωση εταιρειών με την επωνυμία «ΕΥΡΩΣΥΜΒΟΥΛΟΙ Α.Ε. ΣΥΜΒΟΥΛΩΝ ΑΝΑΠΤΥΞΗΣ ΚΑΙ ΤΕΧΝΟΛΟΓΙΑΣ» & «ΓΝΩΜΩΝ ΠΛΗΡΟΦΟΡΙΚΗΣ Α.Ε.»), για την υλοποίηση του έργου **«*Ηλεκτρονική Εφαρμογή - Ηλεκτρονική Στοχοθεσία*»**.

**ΦΥΣΙΚΟ ΑΝΤΙΚΕΙΜΕΝΟ:** Αντικείμενο του έργου είναι η υποστήριξη της εφαρμογής του Συστήματος «Διοίκηση με Στόχους» στους κάτωθι οκτώ (8) επιλεγμένους δημόσιους φορείς:

1. Υπουργείο Διοικητικής Ανασυγκρότησης,
2. Υπουργείο Οικονομικών,
3. Υπουργείο Υγείας,
4. Υπουργείο Πολιτισμού & Αθλητισμού,
5. Υπουργείο Περιβάλλοντος & Ενέργειας,
6. Αποκεντρωμένη Διοίκηση Αττικής,
7. Περιφέρεια Δυτικής Μακεδονίας και
8. Εθνικό Κέντρο Δημόσιας Διοίκησης & Αυτοδιοίκησης,

σύμφωνα με το ισχύον θεσμικό πλαίσιο, όπως διαμορφώνεται από τους Ν. 3230/2004 και Ν. 4369/2016 και τις απορρέουσες διαδικασίες, όπως περιγράφονται στις σχετικές εγκυκλίους του Υπουργείου Διοικητικής Ανασυγκρότησης. Δικαιούχος και Κύριος του έργου είναι το Υπουργείο Διοικητικής Ανασυγκρότησης (αρμόδιες οργανικές μονάδες: Δ/νση Στρατηγικού Σχεδιασμού & Καινοτομίας – Τμήμα Ποιότητας & Προτύπων).

**ΣΤΟΧΟΙ ΚΑΙ ΑΠΟΤΕΛΕΣΜΑΤΑ:** Το έργο αποσκοπεί:

**α)** στη βελτίωση της επιχειρησιακής και διοικητικής ικανότητας των δημοσίων οργανώσεων, βάσει οριζόντιων κατευθυντήριων αρχών και προτύπων, ώστε να μπορούν να λειτουργούν μέσω στόχων και παραγόμενων μετρήσιμων αποτελεσμάτων και

**β)** στη διάχυση του έργου σε όλο το δημόσιο τομέα, μέσω της ανάπτυξης ενός διαδικτυακού ηλεκτρονικού εργαλείου.

**ΧΡΗΜΑΤΟΔΟΤΗΣΗ:** Το έργο συγχρηματοδοτείται από το Ευρωπαϊκό Κοινωνικό Ταμείο (ΕΚΤ).

 **Επιχειρησιακό Πρόγραμμα Μεταρρύθμιση Δημόσιου Τομέα**  

Ευρωπαϊκή Ένωση

Ευρωπαϊκό Κοινωνικό Ταμείο